Sənan İbrahimov

Sənan İbrahimov (tam adı:Sənan Məmmədəli oğlu İbrahimov; 18 aprel 1959, Culfa, Naxçıvan MSSR, Azərbaycan SSR, SSRİ) — Filologiya elmləri doktoru, professor, filoloq, şərqşünas, mətnşünas, yazıçı-dramaturq, nizamişünas.

 Həyatı 
18 aprel 1959-cu ildə Naxçıvan MSSR-in Culfa rayonunda anadan olmuşdur.

 Təhsili 
1976-cı ildə orta məktəbi bitirmişdir.

1977-ci ildə Leninqrad (indiki Sankt-Peterburq) şəhərində  Aviasiya məktəbində oxumuşdur. "Mİ-8" vertolyotları üzrə aviamexanik-pilotdur.

1980-1985-ci illərdə Azərbaycan Dövlət Universiteti (indiki Bakı Dövlət Universiteti) Şərqşünaslıq fakültəsində oxumuşdur.

 Hərbi fəaliyyəti 
1979-cu ildə hərbi xidmətini bitirmişdir.

1985-1987-ci illərdə Əfqanıstanda hərbi müşavir-tərcüməçi olmuşdur.

1992-1994-cü illərdə Milli Orduda olmuş: Bakı Ali Birləşmiş Komandirlər Məktəbində dosent vəzifəsində çalışmışdır.

Hərbi əməliyyatlarda göstərdiyi rəşadətə görə 2 döyüş ordeni, 3 medalla təltif olunmuş  və hərbi bacarığına görə iki dəfə xüsusi təltifata layiq görülmüşdür.

 Əmək fəaliyyəti 

1988-ci ildən BDU-da işləyir. Əvvəl xarici tələbələrin inspektoru olmuş, hal-hazırda isə Filologiya fakültəsinin, Klassik Azərbaycan Ədəbiyyatı kafedrasının professorudur.

1992-1994-cü illərdə Milli Orduda olmuş: Bakı Ali Birləşmiş Komandirlər Məktəbində dosent vəzifəsində çalışmışdır.

1995-ci ildən 2014-cü ilədək AMEA Şərqşünaslıq İnstitutunda (0,5 ş/v) aparıcı elmi işçi olmuşdur.

İndiyədək rəsmi təşkilatlarda; istintaq və məhkəmə orqanlarında  tərcüməçi-ekspert kimi çalışır.

 Elmi-yaradıcı fəaliyyəti 

1992-ci ildə "Suli Fəqih və onun “Yusif və Züleyxa” poeması" adlı namizədlik dissertasiyası müdafiə etmiş və dosent kimi hərbi-pedaqoji fəaliyyət göstərmişdir.

1995-ci ildən  Azərbaycan Yazıçılar Birliyinin üzvüdür.

2008-ci ildə "Klassik ədəbiyyatda ideya-mövzu problemləri" adlı doktorluq dissertasiyası müdafiə etmiş və həmin ildən etibarən professor kimi pedaqoji fəaliyyətini davam etdirir.

 Beynəlxaql seminar, simpozium və konfranslarda iştirak 
Mənbə
 “Şəhriyar – 90 “
 “Sədi Şirazi”
 “Hafiz Şirazi”
 “Füzuli – 600”
 “Nizami-850”
 “Nizami- 870”
 “Məhsəti -900”
 “Cavid- 130”
 "Məhdimqulu-230"

 Elmi kitabları 
Mənbə
 Fars dili. (hərbi məktəblərin I kurs kursantları üçün dərslik), Bakı, 1993.
 Fars dili. (hərbi məktəblərin II kurs kursantları üçün dərslik), Bakı, 1994
 Yaxın Şərq klassik ədəbiyyatında mpvzuların tipologiyası. Tehran, Firuzan, 1380 (2001) 
 سبک آذربایجانی در شعر فارسی زبان و موضوعت آن (Farsdilli poeziyada "Azərbaycan səbki" və onun ideya-mövzu aspektləri. Tehran, Firuzan, 1381 (2002))
 Əsədi Tusi və Fəxri İrəvani. Bakı, Ağrıdağ, 2002
 Əsirəddin Əxsikəti Turani. Bakı, BU nəşr., 2003
 Klassik ədəbiyyatda "vəhdəti-vücud". (dərs vəsaiti)  Bakı, Nurlan, 2007
 Mətnşünaslıq  (dərslik). Bakı, 2003
 Klassik Azərbaycan poeziyasında ideya-mövzu qaynaqları və onların tipologiyası (XIII əsrədək). Bakı: Elm. 1999
 Qaçaq Kərəmin xatirələri. Bakı, 2007
 Azərbaycan klassik ədəbiyyatı ümumşərq kontekstində.(dərslik)  Бакы, НМБ, 2007
 Klassik Azərbaycan ədəbiyyatı. (dərslik). BDU, 2009
 Divan ədəbiyyatının poetikası. (dərslik). BDU, 2009
 Mirzə Ələkbər xan Dehxuda. BU nəşr., 2009
 Hatif İsfahani. Bakı, 2010
 Suli Fəqih. Yusif və Züleyxa. Bakı, 2010
 Mətnşünaslıq. (dərslik) Bakı, BDU 2010
 İran, Əfqanıstan, Tacikistan ədəbiyyatı (XIII əsrədək). (dərslik) Bakı: Ağrıdağ, 2011
 Azərbaycan ədəbiyyatşünaslığı tarixi, metodologiyası və problemləri. (dərslik) Bakı: Bakı Universiteti, 2012
 Nizami Gəncəvinin türkcə divanı. Bakı, 2013
 Orta əsrlər Azərbaycan romantik ədəbiyyatı. Bakı, HMB, 2014
 Qədim və orta əsrlər İran, Əfqanıstan və Tacikistan ədəbiyyatı. Bakı, HMB, 2015
 Тюркство Низами. Берлин, Ланберги, 2015
 Kövnü-məkana sığmayan Nəsimi. Bakı, "Ləman" nəşriyyatı,2019, 320 s.

və 200-dək elmi-publisistik məqalənin müəllifidir.

 Bədii kitabları 
Mənbə
 Yumoristik hekayələr. Bakı, 1998
 Xəstəlik düşüncədən başlayır. Bakı, 2000
 Kinossenarilər. Bakı, 2004
 Приключения пародиста. Москва, 2005
 Hekayələr. Bakı, 2007
 Fantomaslıq peşəsi. Bakı, 2008
 Pyeslər. Bakı, 2010.

 Şəxsi həyatı 

Evlidir: iki övladı var.

AMEA Naxçıvan bölməsinin elmi işçisi, ilahiyyat üzrə fəlsəfə doktoru (elmlər namizədi),  Səbuhi İbrahimovun böyük qardaşıdır.

 İstinadlar 

 Həmçinin bax 

 Nizami Gəncəvinin türkcə divanı

 Xarici keçidlər